sagorsarker/bangla-wikipedia huggingface dataset:
মেসিয়ার ৭০

<nowiki> </nowiki>মেসিয়ার ৭০ বা এম৭০ বা এনজিসি ৬৬৮১ হলো দক্ষিণে ধনু তারকামন্ডলে তারার একটি বর্তুলাকার স্তবক। এটি চার্লস মেসিয়ার ৩১ আগস্ট ১৭৮০ সালে আবিষ্কার করেছিলেন। বিখ্যাত ধূমকেতু হেল-বপ ২৩ জুলাই ১৯৯৫ সালে এই ক্লাস্টারের কাছে আবিষ্কৃত হয়েছিল।
এম৭০ পৃথিবী থেকে প্রায় ২৯,৪০০ আলোকবর্ষ দূরে এবং গ্যালাকটিক সেন্টার থেকে প্রায় ৬,৫০০ আলোকবর্ষ দূরে। এর আকার এবং ঔজ্জ্বল্য প্রায় এর প্রতিবেশী এম৬৯ এর সমান। এম৭০ এর কোর ব্যাসার্ধ অত্যন্ত ক্ষুদ্র (০.২২ আলোকবর্ষ বা ০.০৬৮ পারসেক) এবং এর অর্ধ-আলোক ব্যাসার্ধ ১৮২.০ আলোকবর্ষ (৫৫.৮০ পারসেক)।
ক্লাস্টারে দুটি স্বতন্ত্র তারকার জনসংখ্যা রয়েছে, যার প্রতিটি অনন্য প্রাচুর্যবিশিষ্ট প্রাচুর্য প্রদর্শন করে। এগুলি সম্ভবত বিভিন্ন প্রজন্মের তারার প্রতিনিধিত্ব করে। পরিচিত পাঁচটি পরিবর্তনশীল তারা এই ক্লাস্টারের পরিবর্তনশীল ব্যাসার্ধের মধ্যে অবস্থিত এবং সবগুলিই আরআর লাইরা ভেরিয়েবল। স্তবকটির কোরের কাছে দুটি নীল স্ট্রাগলার থাকতে পারে।
মায়ের একধার দুধের দাম

‘মায়ের একধার দুধের দাম’ ১৯৭৭ সালে প্রথম প্রকাশিত বাংলা সঙ্গীত। মায়ের ভক্তিমূলক এই সঙ্গীত বা গানটি ১৯৭৭ সালে প্রথম মুক্তিপ্রাপ্ত, এর পর আরও দু’বার ফকির আলমগীর এর আ্যালবামে সংযুক্ত করা হয়। আ্যলবামের বাহিরে "অবরোধ" নামে একটি চলচ্চিত্র ও কাজী হায়াৎ পরিচালিত চলচ্চিত্র ‘বর্তমান’-এ আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করে ব্যবহার করা হয়েছে।
‘‘মায়ের একধার দুধের দাম’’ গানের শুরু ১৯৭৭ সালের শিল্পী ফকির আলমগীর তার মাকে নিয়ে নাখালপাড়া থেকে তার মাকে নিয়ে ফরিদপুরে যাওয়ার সময় আরিচা ঘাটে এক অন্ধ বাউলের মুখে দোতারার সুরে গাওয়া গান রেকর্ডার দিয়ে ধারণ করে নেন। পরে গানটি বিটিভির একটি অনুষ্ঠানে তিনি তার নিজের মতো তৈরি করে উপস্থাপন করেন।
নব্বইয়ের দশকে অজিত রায় বিটিভির জন্য গানটি পুনরায় রেকর্ড করান। এ গানটিই পরবর্তীতে তার "সখিনা ২" অ্যালবামে সংযোজন করা হয়। এরপর গানটি আরও দুবার রেকর্ড হয়েছে। আলাউদ্দিন আলীর সংগীতায়োজনে "অবরোধ" চলচ্চিত্রের জন্য এবং ফরিদ আহমেদের সংগীতায়োজনে দ্বিতীয়বার। এরপর ২০০০ সালে কাজী হায়াৎ পরিচালিত "বর্তমান" চলচ্চিত্রে আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করা হয়।
মুক্তির পর থেকে শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে। বাংলাদেশ বেতারের সংগীতানুষ্ঠানে এই গান নিয়মিত প্রচার করা হয়। অনলাইন প্লাটফর্ম "স্মুল" ও আ্যাপল মিউজিকে অবমুক্ত করা হয়। এছাড়া অনুপম রেকর্ডিং মিডিয়ার ব্যানারে গানটির ভিডিও ০৫ ডিসেম্বর , ২০১৮ তারিখে ইউটিউবে অবমুক্ত করা হয়।
গোলাম মোস্তফা (ঝিনাইদহের রাজনীতিবিদ)

গোলাম মোস্তফা বাংলাদেশের ঝিনাইদহ জেলার রাজনীতিবিদ ও তৎকালীন যশোর-১ আসনের সাবেক সংসদ সদস্য।
গোলাম মোস্তফা ঝিনাইদহ জেলায় শৈলকূপা থানার রতিডাঙ্গা গ্রামে জন্মগ্রহণ করেন।
মুক্তিযুদ্ধ পরবর্তীকালে ১৯৭২ সালে তিনি জাসদের রাজনীতির সাথে সম্পৃক্ত হন৷ বৃহত্তর যশোরে জাসদ গণবাহিনীর অন্যতম নেতা ছিলেন। গোলাম মোস্তফা ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন যশোর-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় সমাজতান্ত্রিক দলের প্রার্থী ও ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে তিনি ঝিনাইদহ-১ আসন থেকে নির্বাচন করেন। ১৯৯৯ সালে তিনি বাংলাদেশ আওয়ামিলীগে যোগদান করেন। ২০০১ সালের নির্বাচনে সারাদেশে আওয়ামীলীগের ভরাডুবির মধ্যেও ঝিনাইদহ ১ আসন আওয়ামীলীগের প্রার্থীকে সামনে থেকে নেতৃত্ব দিয়ে জয়ী করে আনেন।
বীর মুক্তিযোদ্ধা গোলাম মোস্তফা ১৯৭১ সালের মহান মুক্তিযুদ্ধে ৮ নম্বর সেক্টরের এফএফ বাহিনীর প্রধান ছিলেন। মুক্তিযুদ্ধ চলাকালে যশোর ঝিনাইদহ কুষ্টিয়া অঞ্চলে বীর মুক্তিযোদ্ধা গোলাম মোস্তফার সাহসীকতার সামনে পাকিস্তানি হানাদার বাহিনি ও এদেশীয় দোসর রাজাকার বাহিনী ভীত সন্ত্রস্ত থাকতো।
বীর মুক্তিযোদ্ধা গোলাম মোস্তফা শৈলকূপা ঝিনাইদহ অঞ্চলের তরুন সমাজের আইকন ছিলেন। তৎকালীন সময়ে মাত্র ২৮ বছর বয়সে সংসদ সদস্য নির্বাচিত হন। এলাকার মেহনতী মানুষের পাশে সবসময় তিনি থাকতেন। যে কোনো অন্যায়ের বিরুদ্ধে তিনি সোচ্চার থাকতেন। কুষ্টিয়া ইসলামী বিশ্ববিদ্যালয়ের প্রতিষ্ঠাতাদের অন্যতম একজন ছিলেন এই বীর মুক্তিযোদ্ধা। এলাকায় বহু স্কুল কলেজ ও জনহিতকর কাজের সাথে গোলাম মোস্তাফা আমৃত্যু জড়িত ছিলেন।
লরেন্স লিও গ্রেনার

লরেন্স লিও গ্রেনার (; ১৯০১১৯৮২) ছিলেন একজন রোমান ক্যাথলিক ধর্মযাজক। তিনি পবিত্র ক্রুশ সন্ন্যাস সংঘের সদস্য হিসেবে ঢাকায় আসেন এবং ১৯৪৭ থেকে ১৯৫০ সাল পর্যন্ত ঢাকা ধর্মপ্রদেশের বিশপ এবং ১৯৫০ থেকে ১৯৬৭ সাল পর্যন্ত আর্চবিশপ হিসেবে দায়িত্ব পালন করেন। তিনি ছিলেন ঢাকার সর্বশেষ বিশপ এবং প্রথম আর্চবিশপ।
গ্রেনার ১৯০১ সালের ৩ এপ্রিল যুক্তরাষ্ট্রের পেন্সিলভেনিয়া অঙ্গরাজ্যের ভেনাঙ্গো কাউন্টির ফ্র্যাঙ্কলিন শহরে জন্মগ্রহণ করেন। তার পিতার নাম উইলিয়াম বার্নার্ড গ্রোনার এবং মাতার নাম মার্থা এমিলি কক্সসন।
১৯২৮ সালের ২৪ জুন গ্রেনারের যাজকীয় অভিষেক হয়। এরপর ১৯৪৭ সালের ১৩ ফেব্রুয়ারি তিনি ঢাকার বিশপ হিসেবে মনোনীত হন এবং ২৩ এপ্রিল তার বিশপীয় অভিষেক হয়। ১৯৫০ সালের ১৫ জুলাই ঢাকা ডায়োসিসকে মেট্রোপলিটন আর্চডায়োসিসে উন্নীত করা হলে তিনি এর আর্চবিশপ হিসেবে দায়িত্ব গ্রহণ করেন। ১৯৬৭ সালের ২৩ নভেম্বর তিনি এ পদ থেকে পদত্যাগ করে র টাইটুলার আর্চবিশপ হিসেবে দায়িত্ব গ্রহণ করেন। ১৯৭১ সালের ২৩ জানুয়ারি পর্যন্ত তিনি এ পদে অধিষ্ঠিত ছিলেন।
লরেন্স গ্রেনার ১৯৮২ সালের ২১ এপ্রিল যুক্তরাষ্ট্রের ইন্ডিয়ানা অঙ্গরাজ্যের সেন্ট জোসেফ'স কাউন্টির নটর ডেমে মৃত্যু বরণ করেন।
কে এম নজরুল ইসলাম

কে এম নজরুল ইসলাম বাংলাদেশের যশোর জেলার একজন রাজনীতিবিদ যিনি জাতীয় পার্টির রাজনীতির সাথে যুক্ত। তিনি যশোর-১ আসনের সাবেক সংসদ সদস্য।
কে এম নজরুল ইসলাম যশোর জেলায় জন্মগ্রহণ করেন।
নজরুল ইসলাম জাতীয় পার্টির রাজনীতির সাথে যুক্ত। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে যশোর-১ আসন থেকে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে ইসলামী জাতীয় ঐক্যফ্রন্টের হয়ে জাতীয় পার্টির প্রার্থী হিসেবে যশোর-১ আসন থেকে তিনি পরাজিত হয়েছিলেন।
লাল বাদশা

লাল বাদশা ১৯৯৯ সালের বাংলাদেশী মারপিট নাট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে অভিনেতা মান্নার দ্বিতীয় প্রযোজিত চলচ্চিত্র। এটি পরিচালনা করেছেন মালেক আফসারী। শ্রেষ্ঠাংশে অভিনয় করেছেন মান্না, পপি, শাহনাজ, মিজু আহমেদ, দিলদার সহ আরও অনেকে। চলচ্চিত্রটি ১৯৯৯ বাংলাদেশে মুক্তি পায়। মুক্তির পর ছবিটি ব্যবসায়িক সফল হয়।
"লাল বাদশা" চলচ্চিত্রের গান রচনা করেছেন গাজী মাজহারুল আনোয়ার, মনিরুজ্জামান মনির ও আরদুর রহিম। সুর ও সঙ্গীতায়োজন করেছেন "আবু তাহের" এবং গানে কণ্ঠ দিয়েছেন সাবিনা ইয়াসমিন, আইয়ুব বাচ্চু, কনকচাঁপা, ডলি সায়ন্তনী, জুয়েল ও লাভলী। এই চলচ্চিত্রের আইয়ুব বাচ্চু ও কনকচাঁপার কণ্ঠের "আরও আগে কেন তুমি এলেনা" গানটি তুমুল জনপ্রিয়তা লাভ করে। এছাড়া অভিনেতা দিলদার "শুধু ডিম দিয়ে পরিচয়" শিরোনামে একটি প্যারোডি গান করেন।
মুজাহিদুল ইসলাম কাসেমি

মুজাহিদুল ইসলাম কাসেমি (১৯৩৬-২০০২) ছিলেন একজন ভারতীয় মুসলিম পণ্ডিত, মুফতি, সুন্নি হানাফি আলেম। তিনি ইসলামিক ফিকহ একাডেমি, ভারতের প্রতিষ্ঠাতা এবং অল ইন্ডিয়া মুসলিম পার্সোনাল ল বোর্ডের সভাপতি ছিলেন।
কাসেমির জন্ম ১৯৩৬ সালে ব্রিটিশ ভারতের দরভাঙ্গায়। তিনি মাদ্রাসা মাহমুদুল উলুম,দামলা ও স্থানীয় মাদ্রাসা মৌ, উত্তরপ্রদেশ থেকে তার শিক্ষাজীবন শুরু করেন এবং পরে যোগ দেন দারুল উলুম দেওবন্দে, যেখান থেকে তিনি ১৯৫৫ সালে স্নাতক সম্পন্ন করেন। দেওবন্দে তিনি হুসাইন আহমদ মাদানি , সৈয়দ ফখরুদ্দিন আহমদ এবং আবদুল হাফিজ বালিয়াভির অধীনে পড়াশোনা করেছেন। 
কাসেমি মুঙ্গারের জামিয়া রহমানিয়ায় শিক্ষকতা করেন এবং ১৯৮৯ সালে ইসলামিক ফিকহ একাডেমি প্রতিষ্ঠা করেন। তিনি আন্তর্জাতিক ইসলামিক ফিকহ একাডেমি, জেদ্দা, মক্কার ফিকহ একাডেমি এবং আলীগড় মুসলিম বিশ্ববিদ্যালয়ের আদালতের সদস্যও ছিলেন। তিনি অল ইন্ডিয়া মুসলিম পার্সোনাল ল বোর্ডের প্রতিষ্ঠাতা সদস্য ছিলেন এবং ১৯৯৯ সালে আবুল হাসান আলী নদভীর মৃত্যুর পরে সভাপতি হিসেবে নিযুক্ত হন। তিনি মুসলিম সংগঠনগুলিকে পুরোপুরি একক মঞ্চে আনার জন্য অল ইন্ডিয়া মিলি কাউন্সিল চালু করেছিলেন। মিলি কাউন্সিলের মাধ্যমে, কাসমি টাডা অপসারণ এবং মুসলিম যুবকদের আস্থা ফিরিয়ে আনতে মূল ভূমিকা পালন করেছিলেন। 
যেহেতু, কাসেমি ছিলেন মুফতি; তার ধর্মীয় ও আইনি রায়গুলো ইসলামিক ফিকহ একাডেমি উর্দুতে “"ফাতাওয়া কাজী" ” হিসেবে প্রকাশ করেছে। ক্যান্সারে আক্রান্ত হয়ে তিনি ২০০২ সালের ৪ এপ্রিল মারা যান। 
কাসেমি ৪০টিরও বেশি বই রচনা করেছেন যার মধ্যে রয়েছে:
কাসমীকে নিম্নলিখিত পুরস্কার প্রদান করা হয়েছিল:
নোমানা খালিদ পাঞ্জাব বিশ্ববিদ্যালয়, লাহোর থেকে মুজাহিদুল ইসলাম কাসেমির ফিকহে অবদানের উপর তাঁর এম ফিল থিসিস ""কাজী মুজাহিদুল ইসলাম কি ফিকহে ইসলামী মে খিদমত"" লিখেছেন।
ইসলামিক ডেমোক্রেটিক লীগ

ইসলামিক ডেমোক্রেটিক লীগ বা ইসলামী ডেমোক্রেটিক লীগ (আইডিএল) বাংলাদেশের একটি রাজনৈতিক দল যা ২৪ আগস্ট ১৯৭৬ সালে গঠন করা হয়েছিলো।
গণভোটের মাধ্যমে তৎকালীন রাষ্ট্রপতি জিয়াউর রহমানের গৃহীত পদক্ষেপগুলো অনুমোদিত হওয়ায় ইসলামি রাজনৈতিক দল গঠনে বাধা উঠে যায়। পূর্ব পাকিস্তান জামায়াতের প্রতিষ্ঠাতা আমির ছিলেন মাওলানা আব্দুর রহিম। ১৯৭১ সালের স্বাধীনতার পর আবদুর রহিম জামায়াত নামে কোনও সংগঠন করতে ইচ্ছুক ছিলেন না। তখন তিনি এবং ছিদ্দিক আহমদ ১৯৭৬ সালের ২৪ আগস্ট ডেমোক্রেটিক পার্টি, নেজামে ইসলাম পার্টি, খেলাফতে রব্বানী পার্টি এবং জামায়াতে ইসলামীর নেতৃবৃন্দ ইসলামিক ডেমোক্রেটিক লীগ (আইডিএল) নামে একটি রাজনৈতিক প্ল্যাটফরম গড়ে তোলেন।
প্রথম কমিটিতে ছিদ্দিক আহমদ সভাপতি এবং আবদুর রহিম সিনিয়র সহ-সভাপতির দায়িত্ব পান। পরের বছর অনুষ্ঠিত কাউন্সিলে আবদুর রহিমকে সভাপতি মনোনীত করা হয়।
১৮ ফেব্রুয়ারি ১৯৭৯ সালে অনুষ্ঠিত হয় দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দল ২০৭টি, বাংলাদেশ আওয়ামী লীগ ৩৯টি এবং মুসলিম লীগ ১৪টি আসনে বিজয়ী হয়। ইসলামিক ডেমোক্রেটিক লীগ থেকে ২০জন সদস্য সংসদ সদস্য নির্বাচিত হন।
মীর শাহাদাতুর রহমান

মীর শাহাদাতুর রহমান বাংলাদেশের যশোর জেলার একজন রাজনীতিবিদ ও ব্যবসায়ী যিনি জাতীয় পার্টির রাজনীতির সাথে যুক্ত ছিলেন। তিনি যশোর-২ আসনের সাবেক সংসদ সদস্য।
মীর শাহাদাতুর রহমান যশোর জেলার ঝিকরগাছায় জন্মগ্রহণ করেন।
মীর শাহাদাতুর রহমান জাতীয় পার্টির রাজনীতির সাথে যুক্ত ছিলেন। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে যশোর-২ আসন থেকে সংসদ সদস্য নির্বাচিত হন।
নূরে আলম সিদ্দিকী

নূরে আলম সিদ্দিকী (২৬ মে ১৯৪০ - ২৯ মার্চ ২০২৩) বাংলাদেশের ঝিনাইদহ জেলার রাজনীতিবিদ, মুক্তিযোদ্ধা ও তৎকালীন যশোর-২ আসনের সংসদ সদস্য ছিলেন।
নূরে আলম সিদ্দিকী ১৯৪০ সালের ২৬ মে ঝিনাইদহ জেলায় জন্মগ্রহণ করেন।
সিদ্দিকী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০-১৯৭২ মেয়াদে তিনি ছাত্রলীগের সভাপতির দায়িত্ব পালন করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন যশোর-২ আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি ঝিনাইদহ-২ আসন থেকে বাংলাদেশ আওয়ামী লীগের প্রার্থী হিসেবে পরাজিত হয়েছিলেন। তাকে শেখ মুজিবর রহমানের চার খলিফার জেষ্ঠজন বলা হতো।
নূরে আলম সিদ্দিকী ২৯ মার্চ ২০২৩ রাজধানী ঢাকার ইউনাইটেড হাসপাতালে মৃৃত্যুবরণ করেন।
নুরুন্নবী ছামদানী

মাওলানা নুরুন্নবী ছামদানী বাংলাদেশের ঝিনাইদহ জেলার রাজনীতিবিদ ও তৎকালীন যশোর-২ আসনের সাবেক সংসদ সদস্য।
নুরুন্নবী ছামদানী ঝিনাইদহ জেলায় জন্মগ্রহণ করেন।
নুরুন্নবী ছামদানী বাংলাদেশ জামায়াতে ইসলামীর রাজনীতিবিদ। ঝিনাইদহ পৌরসভার চেয়ারম্যান ছিলেন তিনি। তিনি ১৯৭৯ সালের দ্বিতীয় জাতীয় সংসদ নির্বাচনে ইসলামী ডেমোক্রেটিক লীগের (আইডিএল) প্রার্থী হিসেবে তৎকালীন যশোর-২ আসন থেকে সংসদ সদস্য নির্বাচিত হন।
মুক্তিযুদ্ধের সময় ঝিনাইদহে শান্তি কমিটির সভাপতি ছিলেন। তার নেতৃত্বে হত্যা ও পরে তার লাশ গুম করে ফেলা হয় বলে অভিযোগ আছে।
আব্বাজান

আব্বাজান ২০০১ সালের বাংলাদেশি অপরাধ-নাট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যানারে প্রযোজনা করেছেন অভিনেতা মান্না, এটি পরিচালনা করেছেন কাজী হায়াৎ। শ্রেষ্ঠাংশে অভিনয় করেছেন মান্না, সাথী, রাজীব সহ আরও অনেকে। মান্না এই চলচ্চিত্রে অভিনয়ের জন্য মেরিল-প্রথম আলো পুরস্কার এর মনোনায়ন লাভ করেন এবং ২৩তম বাচসাস পুরস্কার অর্জন করেন।
চলচ্চিত্রটি ২০০১ সালে বাংলাদেশে মুক্তি পায়। মুক্তির পর ছবিটি বাণিজ্যিকভাবে সফল হয়।
"আব্বাজান" চলচ্চিত্রের গান রচনা, সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন কনকচাঁপা, বিপাশা, মনির খান, বিপ্লব।
"আব্বাজান" চিত্রনায়ক মান্না প্রযোজিত ৩য় চলচ্চিত্র।
কাতার ক্রনিকল

প্রকাশনার একটি সক্রিয় সামাজিক মাধ্যম উপস্থিতি ছিল। 
"কাতার ক্রনিকল" সেপ্টেম্বর ২০১২ সালে একটি ইংরেজি ভাষার নিউজ পোর্টাল হিসাবে প্রতিষ্ঠিত হয়েছিল। 
যদিও এটি বেশিরভাগ কাতারে ঘটনা এবং ঘটনার বিষয়ে রিপোর্ট করা শুরু করেছিল, এটি রাজনীতি, খেলাধুলা, আন্তর্জাতিক সংবাদ, বিনোদন এবং ভ্রমণ সহ অন্যান্য বিষয় যুক্ত হয়েছিল।
দ্য পেনিনসুলা (সংবাদপত্র)

দ্য পেনিনসুলা কাতারের দোহা থেকে প্রকাশিত একটি ইংরেজি ভাষার দৈনিক। এর প্রধান প্রতিযোগীরা হলেন "গাল্ফ টাইমস" এবং "কাতার ট্রিবিউন"। "দ্য পেনিনসুলার" প্রধান সম্পাদক খালিদ বিন মুবারক আল-শফি। 
"দ্য পেনিনসুলা" ১৯৯৬ সালে দার আল শার্ক দ্বারা চালু করা হয়েছিল। সংস্থাটি আরবি নিউজ দৈনিক "আল শার্ক" প্রকাশ করে এবং সম্প্রতি (ফেব্রুয়ারি ২০১৬) আরবি ব্যবসায়িক দৈনিক "লুসাইল" চালু করেছে। এই প্রতিষ্ঠানের নেতৃত্বে রয়েছেন চেয়ারম্যান থানী বিন আবদুল্লাহ আল থানি, ক্ষমতাসীন পরিবারের সদস্য।
আল-ওয়াতান (কাতার)

আল-ওয়াতান () হ'ল কাতারের দোহায় অবস্থিত একটি আরবি ভাষার দৈনিক সংবাদপত্র। কাগজটি "আল রায়া" এবং "আল শার্ক" সহ দেশের তিনটি আরবি সংবাদপত্রের একটি। 
"আল ওয়াতান" ১৯৯৫ সালে প্রতিষ্ঠিত হয়েছিল এবং আমিরের পরে কাতারে প্রকাশিত প্রথম সংবাদপত্র ছিল, শেখ হামাদ বিন খলিফা আল থানি, প্রেস সেন্সর বাতিল করে । এর মূল সংস্থাটি দার আল ওয়াতান প্রিন্টিং, প্রকাশনা ও বিতরণ সংস্থা ডাব্লুএলএল। এই দৈনিকটি প্রকাশের সাথে সাথে অন্য শীর্ষস্থানীয় কাতারি আরবি পেপার "আল রায়া" তার প্রচলনের এক তৃতীয়াংশ হারাতে বসেছে। ২০০৮ সালের দৈনিক প্রচার ছিল ১৫,০০০। 
প্রাক্তন পররাষ্ট্রমন্ত্রী হামাদ বিন জাসিম আল থানি পত্রিকার অর্ধেক মালিক।
কাতার ট্রিবিউন

কাতার ট্রিবিউন, কাতারের দোহার একটি ইংরেজি ভাষার সংবাদপত্র, যা স্থানীয় এবং আন্তর্জাতিক সংবাদ প্রকাশ করে। এটি ২০০৬ সালে চালু হয়েছিল। সংবাদপত্রের মূলমন্ত্র হ'ল "প্রথমে সংবাদ ও এর পিছনের খবর"। "কাতার ট্রিবিউন" কাতার ইনফরমেশন অ্যান্ড মার্কেটিং (কিউআইএম) প্রকাশ করেছে, যেমন তার ভগিনী আরবি ভাষার সংবাদপত্র "আল-ওয়াতান" । "কাতার ট্রিবিউনের" অনলাইন সংস্করণও রয়েছে।
সংবাদপত্রটি পাঁচটি বিভাগে উপ-বিভক্ত: মূল (যা সর্বশেষ স্থানীয় এবং আন্তর্জাতিক ঘটনাকে উপস্থাপন করে), জাতি, ব্যবসা, ক্রীড়া এবং একটি অংশ "চিলআউট" শিরোনামে।
ওমান ট্রিবিউন

ওমান ট্রিবিউন মাস্কট ভিত্তিক ওমানের একটি জনপ্রিয় ইংরেজি ভাষার সংবাদপত্র। 
উচ্চ আয়ের, নীতি নির্ধারণী ওমানি এবং কূটনৈতিক সম্প্রদায়ের মধ্যে এটি সর্বাধিক জনপ্রিয় ইংরেজি সংবাদপত্র। এটি স্থানীয় এবং আন্তর্জাতিক উভয় সংবাদ সরবরাহ করে।
"ওমান ট্রিবিউন" ওমান, অন্যান্য জিসিসি দেশসমূহ (সংযুক্ত আরব আমিরাত, কাতার, সৌদি আরব, বাহরাইন এবং কুয়েত), আরব দেশগুলির পাশাপাশি মধ্য প্রাচ্যের উন্নয়নের উপর নিবন্ধ এবং মতামত প্রকাশ করে। মধ্য প্রাচ্যের শীর্ষস্থানীয় আরবি পত্রিকা আল ওয়াতান এর ভগিনী প্রকাশনা হওয়ায় এটি দেশের সকল ইংরেজি সংবাদপত্রের মধ্যে অন্যতম সেরা।
"ওমান ট্রিবিউন" অতিরিক্তভাবে "দ্য নিউ ইয়র্ক টাইমস", "হার্ভার্ড বিজনেস রিভিউ", দ্য ওয়াশিংটন পোস্ট, ব্লুমবার্গ, ম্যাকক্ল্যাচি ট্রিবিউন নিউজ সার্ভিস, গ্রাফিক নিউজ এবং অন্যান্য সংবাদ সূত্রের নিবন্ধ এবং গ্রাফিক একত্রিত করে থাকে।
পলি বার্জেন

পলি বার্জেন (জন্ম: নেলি পলিনা বুরজিন; ১৪ জুলাই ১৯৩০ - ২০ সেপ্টেম্বর ২০১৪) ছিলেন একজন মার্কিন অভিনেত্রী, গায়িকা, টেলিভিশন উপস্থাপক, লেখিকা ও উদ্যোক্তা। তিনি জীবনীমূলক টেলিভিশন চলচ্চিত্র "দ্য হেলেন মরগান স্টোরি"-তে হেলেন মরগান চরিত্রে অভিনয় করে সীমিত ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার অর্জন করেন। তার উল্লেখযোগ্য চলচ্চিত্র হল "কেপ ফিয়ার" (১৯৬২) ও "দ্য কেয়ারটেকার্স" (১৯৬৩); দ্বিতীয় চলচ্চিত্রটির জন্য তিনি সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। মঞ্চে "ফলিস" নাটকে কারলোত্তা কাম্পিয়ন চরিত্রে তার কাজের জন্য তিনি ২০০১ সালে সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন।
তিনি সাপ্তাহিক বিচিত্রানুষ্ঠান "দ্য পলি বার্জেন শো"-এর উপস্থাপক এবং টিভি ক্রীড়া অনুষ্ঠান "টু টেল দ্য ট্রুথ"-এর নিয়মিত প্যানেল সদস্য ছিলেন। এছাড়া তাকে "দ্য সোপরানোস" ও "ডেস্পারেট্‌ হাউজওয়াইভ্‌স" ধারাবাহিকে নিয়মিত চরিত্রে দেখা যায়। তিনি সৌন্দর্য, ফ্যাশন ও মোহনীয়তার উপর তিনটি বই লিখেছেন।
বার্জেন ১৯৩০ সালের ১৪ই জুলাই টেনেসির নক্সভিলে জন্মগ্রহণ করেন। তার মাতা লুসি (বিবাহপূর্ব লহর্ন; ১৯০৯-১৯৮৫) এবং পিতা উইলিয়াম হিউ বুরজিন (১৯০৯-১৯৮২) ছিলেন প্রকৌশলী। তার পিতার গায়কী প্রতিভা ছিল এবং তিনি তার কন্যার সাথে ১৯৫৭-১৯৫৮ সালে প্রচারিত "দ্য পলি বার্জেন শো"-এর কয়েকটি পর্বে কাজ করেছেন এবং পরবর্তীকালে তারা যৌথভাবে কলাম্বিয়া রেকর্ডস থেকে "এলপি পলি অ্যান্ড হার পপ" অ্যালবাম প্রকাশ করেন।
বার্জেন ১৯৫০-এর দশকের "প্লেহাউজ নাইটি" টেলিভিশন ধারাবাহিকের "দ্য হেলেন মরগান স্টোরি" পর্বে সঙ্গীতশিল্পী হেলেন মরগান চরিত্রে অভিনয় করে সীমিত ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার অর্জন করেন। এই সময়ে তিনি কলাম্বিয়া রেকর্ডসের সাথে চুক্তিবদ্ধ হন এবং রেকর্ডিং পেশায় সফলতা লাভ করেন। এই দশকে তিনি কোমল পানীয় পেপসির কয়েকটি বিজ্ঞাপনচিত্রে কাজ করার মধ্য দিয়ে "দ্য পেপসি কোলা গার্ল" নামে পরিচিতি লাভ করেন।
বার্জেন বেলাস্কো থিয়েটারে স্টিভেন সোন্ডহাইমের "ফলিস" নাটকে কারলোত্তা কাম্পিয়ন চরিত্রে অভিনয় করে ২০০১ সালে সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন। তিনি ২০০০-এর দশকে এইচবিও'র টিভি ধারাবাহিক "দ্য সোপরানোস"-এ ফ্র্যান ফেলস্টেইন চরিত্রে অভিনয় করেন। এছাড়া তিনি ২০০৭ থেকে ২০১১ পর্যন্ত "ডেস্পারেট্‌ হাউজওয়াইভ্‌স" ধারাবাহিকে স্টেলা উইংফিল্ড চরিত্রে অতিথি ভূমিকায় অভিনয় করে একটি এমি পুরস্কারের মনোনয়ন লাভ করেন।
ইউনিটি অপারেটিং সিস্টেম

ইউনিটি অপারেটিং সিস্টেম (ইউনিফাইড অপারেটিং সিস্টেম বা ইউওএস নামেও পরিচিত , ) বিদেশী অপারেটিং সিস্টেম যেমন উইন্ডোজকে প্রতিস্থাপন করার লক্ষ্যে ইউনিওনটেকের () নির্মিত ও চীন সরকারের অনুমোদিত একটি চীনা ডিপিন-ভিত্তিক লিনাক্স ডিস্ট্রিবিউশন 
ডিস্ট্রিবিউশনটির আলাদা তিনটি সংস্করণ বর্তমানে উন্নয়নাধীন রয়েছে, একটি সাধারণ ব্যক্তিগত কম্পিউটার ব্যবহারকারীদের জন্য (ডিপিন), একটা এন্টারপ্রাইজের জন্য (ইউওএস) আর একটা সার্ভার সংস্করণ (ইউওএস)। প্রথম বেটা সংস্করণ বের হয় এবং প্রাতিষ্ঠানিক ওয়েবসাইট থেকে এ সংস্করণটি নামানো যায়। ১৪ জানুয়ারি ২০২০ সালে প্রথম স্টেবল সংস্করণ মুক্তি পায়। 
অপারেটিং সিস্টেমটির প্রাথমিক লক্ষ্য চীনা বাজার, যেখানে এটা ২০২২ সালের মধ্যে মাইক্রোসফট উইন্ডোজকে প্রতিস্থাপনপর স্বপ্ন দেখে। তাই এ পর্যন্ত মূল মনোযোগ শুধুমাত্র তাদের নিজেদের হার্ডওয়্যারেই সীমাবদ্ধ, যেমন তাদের নিজস্ব সেমিকন্ডাক্টর কোম্পানি জাওশিন। পুরো কেএক্স-৬০০০ সিরিজ এখন ডেস্কটপ সংস্করণ সমর্থন করে, যেখানে কেএক্স-৩০০০০০ সার্ভার সংস্করণ সমর্থন করে। 
তবে সামনে ডিস্ট্রিবিউশনটির আরও বিস্তৃত সমর্থনের পরিকল্পনা করা হচ্ছে, যেখানে লুংসন, সানওয়ে, আর এআরএমের মত স্থাপত্যও সমর্থন করবে।
পায়োরা অসিলেশন

পয়ায়োরা অসিলেশন (Piora Oscillation) হচ্ছে হলোসিন উপযুগের জলবায়ুর ইতিহাসের সময়ের আকস্মিক শীতল ও আর্দ্র সময়কাল, সাধারণভাবে এর সময়কাল নির্ধারণ করা হয় খ্রিস্টপূর্ব ৩২০০-২৮০০ অব্দ। কোন কোন গবেষক পিয়োরা অসিলেশনকে ব্লাইট-সারনান্ডার ব্যবস্থার ক্ষেত্রে, আটলান্টিক ধাপের অবসান ও সাব-বোরিয়াল ধাপের সূচনার সাথে সম্পর্কিত করেন।
পরিবর্তনের স্থানিক পরিধিটি অস্পষ্ট; এটি গোলার্ধীয় তাপমাত্রা পুনর্গঠনের কোনও বড়, বা শনাক্তকরণযোগ্য ঘটনা হিসাবে এটি প্রতীয়মান হয়না।
ঘটনাটির নাম সুইজারল্যান্ডের ভাল পাইওরা বা পাইওরা উপত্যকার নামানুসারে নামকরণ করা হয়েছিল, কেননা এই স্থানেই এটিকে প্রথম শনাক্ত করা হয়েছিল; পাইওরা অসিলেশনের নাটকীয় সাক্ষ্য-প্রমাণের বেশ কিছু আল্পস অঞ্চলে পাওয়া গেছে। হলোসিন ক্লাইমেটিক অপটিমামের পর সেবারই প্রথম আল্পস পর্যন্ত হিমবাহ চলে এসেছিল; আলপাইন বৃক্ষ রেখা (Alpine tree line) ১০০ মিটার নিচে নেমে গিয়েছিল। মধ্য প্রাচ্যে, মৃত সাগরের (Dead Sea) পৃষ্ঠ প্রায় ১০০ মিটার (৩০০ ফুট) বৃদ্ধি পায়, তারপরে তুলনামূলক সাধারণ স্তরে ফিরে যায়। কোন কোন গবেষক সেই সময়ের এই জলবায়ু পরিবর্তনকে উরুক যুগের অবসান, এবং গিলগামেশ মহাকাব্য ও আদি পুস্তকে্র বুক অফ জেনেসিসে উল্লিখিত নূহের বন্যার সাথে সম্পর্কিত একটি অন্ধকার যুগ হিসাবে সম্পর্কিত করেছেন।
পায়োরা অসিলেশনকে ঘোড়ার গৃহপালিতকরণের সাথেও সম্পর্কিত করা হয়েছে। মধ্য এশিয়ায় একটি শীতল জলবায়ু ঘোড়া ব্যবহারের পক্ষে অনুকূল হয়ে ওঠে: "ঘোড়া যেহেতু এটি মাটিতে তুষারাবৃত ভূমিতে খাদ্যের সন্ধান করতে খুব দক্ষ, তাই এটি সেসময় গবাদি পশু ও ভেড়াকে প্রস্তিস্থাপিত করে।" পায়োরা পর্যায় পশ্চিম ও পূর্বের ভূমধ্যসাগরীয় অঞ্চলের শীতল শুষ্কতর বায়ুর সময়কালের সাথে সম্পর্কিত হয়ে থাকতে পারে, এবং মধ্য প্রাচ্যের মত দূর পর্যন্ত এটি বৃষ্টিপাতকে কমিয়ে দেয়। এটি কেন্দ্রীয় সাহারায় হঠাৎ শুষ্ক আবহাওয়ার সূত্রপাতের সাথেও সম্পর্কিত।
পায়োরা অসিলেশনের কারণগুলি নিয়ে বিতর্ক আছে। জিয়াইএসপি২ নামে গ্রিনল্যান্ডের একটি আইস কোর প্রোজেক্ট প্রায় খ্রিস্টপূর্ব ৩২৫০ অব্দ জুড়ে সালফেট স্পাইক এবং মিথেন খাত প্রদর্শন করে, যা একটি অস্বাভাবিক ঘটনাকে নির্দেশ করে - তা আগ্নেয়গিরির বিস্ফোরণ অথবা উল্কা বা গ্রহাণুর আঘাত ঘটনা হয়ে থাকতে পারে। অন্যান্য কর্তৃপক্ষ পায়োরা অসিলেশনকে অন্যান্য তুলনামূলক ঘটনাগুলির সাথে যুক্ত করে, যেমন ৮.২ হাজার বছর ঘটনা, যা জলবায়ু ইতিহাসে আরও বৃহত্তর ১৫০০-বছর জলবায়ু চক্রের অংশ হিসেবে পুনরাবৃত্ত হয়।
দেবপ্রসাদ সর্বাধিকারী

দেবপ্রসাদের জন্ম অবিভক্ত ভারতে অধুনা পশ্চিমবঙ্গের হুগলি জেলার খানাকুল ব্লকের রাধানগরে। তার পিতা চিকিৎসক রায়বাহাদুর সূর্যকুমার সর্বাধিকারী কলকাতা বিশ্ববিদ্যালয়ের সিন্ডিকেটের সদস্য ও ফ্যাকাল্টি অফ মেডিসিনের প্রথম ভারতীয় ডিন ছিলেন। মাতা হেমলতা সর্বাধিকারী ছিলেন গূহবধূ। দেবপ্রসাদ ছিলেন এদের দ্বিতীয় সন্তান। দেবপ্রসাদের সাত ভাই ও দুই বোন ছিল। বর্ধিষ্ণু এই সর্বাধিকারী পরিবারের বড়ভাই ছিলেন ডাঃ সত্যপ্রসাদ। সেজভাই শল্যচিকিৎসক সুরেশপ্রসাদ একমাত্র বেসরকারী ব্যক্তি হয়েও আই.এম.এস এর লেফটেন্যান্ট কর্নেল উপাধি লাভ করেছিলেন। আর এক ভাই নগেন্দ্রপ্রসাদ ছিলেন ভারতের ফুটবল খেলার জনক ও খ্যাতনামা ক্রিকেটার। দেবপ্রসাদ কলকাতার হেয়ার স্কুল থেকে একাধিক বৃত্তি ও পুরস্কারসহ ১৮৭৬ খ্রিস্টাব্দে প্রবেশিকা ও ১৮৮২ খ্রিস্টাব্দে প্রেসিডেন্সি কলেজ থেকে এম.এ পাশ করেন।
দেবপ্রসাদ ১৮৮৮ খ্রিস্টাব্দে অ্যাটর্নিশিপ পরীক্ষা পাশ করে কর্মজীবনে প্রবেশ করেন। রাজনীতিতে বিশেষ আগ্রহান্বিত হয়ে 'ভারতসভাʼ তথা 'ইন্ডিয়ান অ্যাসোসিয়েশন' এর কাজে সুরেন্দ্রনাথ বন্দ্যোপাধ্যায়ের প্রধান সহকর্মী হন। ইউনিভার্সিটি ইনস্টিটিউট কে তখন সরকারী প্রতিষ্ঠানে পরিণত হওয়ার বিপদ থেকে তিনি রক্ষা করেন। দু-বার বিশ্ববিদ্যালয়ের প্রতিনিধি হিসাবে লন্ডনে অনুষ্ঠিত 'ইউনিভার্সিটিজ অব দি এম্পায়ার' কংগ্রেসে যোগ দেন। ১৯১৩ খ্রিস্টাব্দে এবার্ডিন বিশ্ববিদ্যালয় থেকে সম্মানসূচক এলএল.ডি উপাধি পান। স্যার আশুতোষ মুখোপাধ্যায়ের পর দ্বিবার্ষিক মেয়াদে ১৯১৪ - ১৮ খ্রিস্টাব্দে কলকাতা বিশ্ববিদ্যালয়ের প্রথম বেসরকারি উপাচার্য হন। ১৯২৫ খ্রিস্টাব্দে ভারত সরকারের পক্ষ থেকে দক্ষিণ আফ্রিকা যান সেখানকার ভারতীয়দের অবস্থা পর্যালোচনে ও তথ্যানুসন্ধানে। ১৯৩০ খ্রিস্টাব্দে জাতিসংঘের ভারতের অন্যতম প্রতিনিধি নির্বাচিত হন। একাধিক পত্রিকায় তার রচিত প্রবন্ধ, ভ্রমণকাহিনী প্রকাশিত হয়েছে। তার রচিত গ্রন্থ দু-টি হল -
বঙ্গীয় সাহিত্য পরিষদ পরিষদের সাথে তার ঘনিষ্ঠ যোগাযোগ ছিল। বিভিন্ন সময়ে ( ১৩২১-২৪, ১৩২৭-২৮, ১৩৩২-৩৩, ১৩৩৫ - ৩৯ বঙ্গাব্দে) পরিষদের সহসভাপতি ছিলেন। 'ইম্পিরিয়াল লাইব্রেরি' বর্তমানে ভারতের জাতীয় গ্রন্থাগারের পরিচালকদের অন্যতম ও সংস্কৃত ভাষা প্রসারে উদ্যোগী ছিলেন।
এবার্ডিন বিশ্ববিদ্যালয়ের সম্মানসূচক এলএল.ডি ডিগ্রি ও স্যার উপাধি লাভ করেন তিনি। কলকাতা বিশ্ববিদ্যালয় তার স্মৃতিতে বিজ্ঞানে অসাধারণ অবদানের জন্য'স্যার দেবপ্রসাদ সর্বাধিকারী স্বর্ণপদক'পুরস্কার প্রবর্তন করে।
দেবপ্রসাদ সর্বাধিকারীর জীবনাবসান ঘটে ১৯৩৫ খ্রিস্টাব্দের ১১ ই আগস্ট তারিখে ৭৩ বৎসর বয়সে।
মালয়েশীয় নৌবাহিনী

মালয়েশীয় নৌবাহিনী হচ্ছে মালয়েশিয়ার সশস্ত্র বাহিনীর নৌবাহিনী। এই নৌবাহিনী সরকারীভাবে 'রাজকীয় মালয়েশীয় নৌবাহিনী' বা ইংরেজিতে রয়্যাল মালয়েশিয়ান নেভি বা সংক্ষেপে আরএমএন নামে পরিচিত। আরএমএন হল দেশের সামুদ্রিক নজরদারি এবং প্রতিরক্ষা অভিযানের জন্য দায়ী প্রধান সংস্থা। আরএমএন এর কার্যক্রমের এলাকা দেশের উপকূলীয় অঞ্চল এবং এক্সক্লুসিভ ইকোনমিক জোন (ইইজেড) জুড়ে ৬০৩,২১০ বর্গ কিলোমিটার নিয়ে গঠিত। আরএমএন দেশের প্রধান যোগাযোগের সমুদ্রপথ (এসএলওসি) যেমন মালাক্কা প্রণালী এবং সিঙ্গাপুর প্রণালী নিয়ন্ত্রণের দায়িত্বও বহন করে এবং স্প্রাটলি র মতো ওভারল্যাপিং দাবিগুলির ক্ষেত্রে জাতীয় স্বার্থ পর্যবেক্ষণ করে।
১৯৫৭ সালের ৩১ আগস্ট মালয়েশিয়ার স্বাধীনতা লাভের আগ পর্যন্ত মালয় তরুণদেরকে সিঙ্গাপুর নৌবাহিনীতে নিয়োগ দেওয়া হয়েছিলো অতি স্বল্প পরিমাণে কারণ ব্রিটিশরা মালয় ভূখণ্ডে কোনো নৌঘাঁটি বানিয়ে যায়নি। ১৯৩৪ সালের ২৭ এপ্রিল স্ট্রেইটস সেটলমেন্ট রয়্যাল নেভাল ভলান্টিয়ার রিজার্ভ নামের একটি ছোটো নৌবাহিনী সিঙ্গাপুরে তৈরি করেছিলো ব্রিটিশ রাজকীয় নৌবাহিনীকে সাহায্য করার জন্য। দ্বিতীয় বিশ্বযুদ্ধে জাপানি নৌবাহিনীর বিরুদ্ধে লড়েছিলো এই ছোটো সিঙ্গাপুরীয় বাহিনী।
১৯৭০-এর দশকে মালয়েশিয়ার নিজস্ব নৌবাহিনী বানানোর পরিকল্পনা হলেও মাহাথির বিন মোহাম্মদ ১৯৮৩ সালে একটি সুগঠিত নৌবাহিনী উদ্বোধন করেছিলেন। শুরুর দিকে না ছিলো একটি ছোটো খাটো জাহাজ না ছিলো কোনো বোট কিন্তু মাহাথিরের সরকার যুক্তরাষ্ট্র নৌবাহিনী থেকে অনেক সাহায্য নিয়ে তার বাহিনীকে অনেক উপরে উঠিয়ে দেন ১৯৯০-এর দশকে। মাহাথিরের সরকার ২০০২ সালে সাবমেরিন ক্রয় করে ফ্রান্সের কাছ থেকে। সত্তরের দশকে মাত্র দেড় শো সদস্যের এই বাহিনীতে ২০০৩ সালে প্রায় ১৫,০০০ নাবিক এবং কর্মকর্তা ছিলো।
বায়ু-স্বতন্ত্র প্রবণতা সমন্বিত স্করপিয়ন শ্রেণীর ২টি ডুবোজাহাজই রয়েছে এই বাহিনীর হাতে। কেডি টুংকু আবদুল রহমান ও কেডি টুন্ আবদুল রাজ্জাক।
ফিবি ওয়ালার-ব্রিজ

ফিবি ম্যারি ওয়ালার-ব্রিজ (জন্ম ১৪ জুলাই ১৯৮৫) হলেন একজন ইংরেজ অভিনেত্রী, লেখিকা ও প্রযোজক। তিনি বিবিসির বিয়োগান্ত-হাস্যরসাত্মক ধারাবাহিক "ফ্লিব্যাগ" (২০১৬-২০১৯)-এর লেখিকা ও অভিনেত্রী হিসেবে সর্বাধিক পরিচিত। এছাড়া তিনি বিবিসি আমেরিকার রোমহর্ষক ধারাবাহিক "কিলিং ইভ" (২০১৮-বর্তমান)-এর প্রধান লেখিকা ও নির্বাহী প্রযোজক হিসেবে কাজ করছেন। দুটি ধারাবাহিকই বিপুল সমাদৃত হয়েছে এবং "দ্য গার্ডিয়ান"-এর ২১শ শতাব্দীর সেরা ১০০ টেলিভিশন ধারাবাহিকে স্থান লাভ করেছে, তন্মধ্যে "ফ্লিব্যাগ" ৮ম স্থান ও "কিলিং ইভ" ৩০তম স্থান লাভ করেছে।
"ফ্লিব্যাগ" ধারাবাহিকে অভিনয়ের জন্য ওয়ালার-ব্রিজ তিনটি প্রাইমটাইম এমি পুরস্কার, একটি বাফটা পুরস্কার, দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেছেন।
ফিবি ম্যারি ওয়ালার-ব্রিজ ১৯৮৫ সালের ১৪ই জুলাই পশ্চিম লন্ডনে জন্মগ্রহণ করেন। তার মাতা টেরেসা ম্যারি ওয়ালার-ব্রিজ (বিবাহপূর্ব ক্লার্ক) এবং পিতা মাইকেল সাইপ্রিয়ান ওয়ালার-ব্রিজ। তার পিতা ইলেকট্রনিক বাণিজ্য প্ল্যাটফর্ম ট্রেডপয়েন্ট প্রতিষ্ঠা করেন, এবং তার মাতা ওরশিপফুল কোম্পানি অব আয়রনমঙ্গার্সে কাজ করেন। ওয়ালার-ব্রিজ পরিবার সাসেক্সের কাকফিল্ডের অভিজাত ব্যক্তিবর্গ। পিতার দিক থেকে তিনি রেভারেন্ড স্যার এজার্টন লেই, ২য় ব্যারোনেটের বংশধর। লেই ১৮৭৩ থেকে ১৮৭৬ সাল পর্যন্ত আমৃত্যু মধ্য চেশায়ারের কনজারভেটিভ পার্টির সংসদ সদস্য ছিলেন। তার মাতামহ ছিলেন বাকিংহামশায়ারের হিচামের স্যার জন এডওয়ার্ড লংভিল ক্লার্ক, ১২তম ব্যারোনেট।
ওয়ালার-ব্রিজ ২০০৯ সালের সোহো থিয়েটারে "রোরিং ট্রেড" মঞ্চনাটকে শ্রেষ্ঠাংশে অভিনয় করেন। ২০১৩ সালে তিনি "ব্যাড এডুকেশন"-এর একটি পর্বে ইন্ডিয়া চরিত্রে অভিনয় করেন। এছাড়া তিনি ২০১৫ সালে নাট্যধর্মী "ব্রডচার্চ" ধারাবাহিকের দ্বিতীয় মৌসুমে কাজ করেন।
অভিনয়ের পাশাপাশি ওয়ালার-ব্রিজ একজন নাট্যকার। তার রচিত নাটক হল "গুড. ক্লিন. ফান."। ২০১৬ সালে তিনি চ্যানেল ফোরের সিটকম "ক্র্যাশিং" এবং বিবিসি থ্রিয়ের "ফ্লিব্যাগ" রচনা করেন এবং এতে শ্রেষ্ঠাংশে অভিনয় করেন।
বিবিসি থ্রি-এ প্রারম্ভিক মুক্তির পর "ফ্লিব্যাগ" ধারাবাহিকটি ২০১৬ সালের আগস্ট থেকে বিবিসি টু-এ প্রচারিত হয়। এরপর অ্যামাজন ভিডিও সার্ভিস এটি গ্রহণ করে এবং ২০১৬ সালের সেপ্টেম্বরে মার্কিন যুক্তরাষ্ট্রে প্রদর্শন করে। এই ধারাবাহিকে তার অভিনয়ের জন্য ওয়ালার-ব্রিজ শ্রেষ্ঠ নারী হাস্যরসাত্মক অভিনয় বিভাগে একটি বাফটা টিভি পুরস্কার অর্জন করেন এবং হাস্যরসাত্মক ধারাবাহিকে শ্রেষ্ঠ অভিনেত্রী বিভাগে একটি ক্রিটিকস চয়েস টেলিভিশন পুরস্কারের মনোনয়ন লাভ করেন। "ফ্লিব্যাগ"-এর দ্বিতীয় ও চূড়ান্ত মৌসুম ২০১৯ সালে প্রচারিত হয়। দ্বিতীয় মৌসুমে তার কাজের জন্য ওয়ালার-ব্রিজ তিনটি প্রাইমটাইম এমি পুরস্কার লাভ করেন, সেগুলো হল হাস্যরসাত্মক ধারাবাহিকে সেরা প্রধান অভিনেত্রী বিভাগে, হাস্যরসাত্মক ধারাবাহিকে সেরা লেখনী বিভাগে ও সেরা হাস্যরসাত্মক ধারাবাহিক বিভাগে। এছাড়া তিনি এই কাজের জন্য দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেছেন।
বেঙ্গল ঈগল পেঁচা

বেঙ্গল ঈগল-পেঁচা, যাকে শৈল ঈগল-পেঁচা (Rock Eagle Owl) বা ভারতীয় ঈগল পেঁচা ("Bubo bengalensis"/বুবো বেঙ্গেলেনসিস) বলা হয়, এটি বৃহত শিংযুক্ত একটি পেঁচা প্রজাতি, যা দক্ষিণ এশিয়ার পার্বত্য এবং পাথুরে ঝোপ বনে বাস করে। এর শরীরজুড়ে বাদামী এবং ধূসর রঙ ছড়ানো ছিটানো এবং এতে কালো ছোট স্ট্রাইপসহ গলায় সাদা প্যাচ থাকে। এটি আগে ইউরেশিয়ান ঈগল-পেঁচার উপ-প্রজাতি হিসাবে বিবেচিত হয়েছিল। এটি সাধারণত জোড়ায় দেখা যায়। এর গভীর অনুরণনীয় সুর রয়েছে যা সচরাচর ভোর ও সন্ধ্যাবেলায় শোনা যেতে পারে।
এগুলি সাধারণত ঝোপজাতীয় এবং হালকা থেকে মাঝারি আকারের বনগুলিতে দেখা যায়। তবে বিশেষত হিমালয়ের দক্ষিণে এবং ভারতীয় উপমহাদেশের মূল ভূখণ্ডের মধ্যে পাথুরে স্থানগুলির নিকটে এবং ১,৫০০ মিটার উচ্চতার নীচে এদের দেখতে পাওয়া যায়।
আর্দ্র চিরসবুজ বন এবং অত্যন্ত শুষ্ক অঞ্চল এরা সচরাচর এড়িয়ে চলে। ঝোপঢাকা পাথুরে টিলা ও উপত্যকা এবং নদী ও স্রোতের খাড়া তীর এদের প্রিয় জায়গা। এটি ঝোপঝাড় বা পাথুরে অভিক্ষেপের আশ্রয়কেন্দ্রে বা গ্রামাঞ্চলের নিকটে কোনো বৃহত আমগাছ বা অনুরূপ ঘন পর্ণরাজিযুক্ত গাছে রাত কাটায়।
ইল মেসেজারো

ইল মেসেজারো ১৮৭৮ সালের ডিসেম্বর মাসে প্রতিষ্ঠিত হয়েছিল। ১৮৭৯ সালের ১ জানুয়ারী লুইজি সিসানার পরিচালনায় "ইল মেসাগেগ্রোর" প্রথম সংখ্যা প্রকাশিত হয়েছিল । সংবাদপত্রের লক্ষ্য ছিল সংবাদপত্রের সংবাদপত্র হওয়া এবং তার পাঠকদের সমস্ত মতামত এবং সমস্ত ঘটনা সরবরাহ করা। কাগজের প্রথম চারটি অনুলিপি নিখরচায় নমুনা হিসাবে সংবাদপত্রের গ্রাহকগণ "ইল ফানফুল্লায়" বিতরণ করেছিলেন।
প্রতিষ্ঠার পর থেকে ইল মেসেজারো বিভিন্ন সংস্থার মালিকানাধীন ছিল। প্রাক্তন মালিকদের মধ্যে একজন হলেন ফের্টুজি গ্রুপের মাধ্যমে মন্টেডিসন। ১৯৯৬ সালে কাগজটি ফ্রান্সেসকো গেটানো ক্যালটাগিরন অধিগ্রহণ করেছিলেন। তিনি ১৯৯৯ সালে ক্যালটাগিরোন এডিটোর প্রতিষ্ঠা করেছিলেন। সংস্থাটি কাগজের সর্বাধিক মালিক, যার পরিমান ৯০% । এর নেতাদের মধ্যে তার বোর্ডে রাজনৈতিক নেতা পিয়ারফেরডিনান্দো ক্যাসিনির অংশীদার আজজুরার ক্যালটাগিরোন অন্তর্ভুক্ত রয়েছে। সংস্থাটিও ক্যুরিয়ার অ্যাড্রিয়াটিকো এবং ইল ম্যাটিনোর মালিক। দৈনিকটির প্রকাশক হলেন ইল মেসাগেগ্রো এসপিএএ।
"ইল মেসেজারো" ব্রডশিট ফর্ম্যাটে প্রকাশিত হয়েছে এবং এটি রোমে ভিত্তিক। এর জাতীয় সংস্করণ ছাড়াও কাগজে 12 স্থানীয় সংস্করণ রয়েছে, যার মধ্যে লাজিও, আম্বরিয়া, মার্কে, আব্রুজ্জো এবং তাসকানির অঞ্চল রয়েছে । দৈনিকটির একটি কেন্দ্র রাজনৈতিক ঝোঁক রয়েছে। 
১৯৮৮ সালে ইল মেসেজারো প্রচার সংখ্যা ছিলো ৩৭০,০০০ কপি । এটি ১৯৯৭ সালে ২৫৬,৪০০ অনুলিপি সহ ছড়িয়ে সবচেয়ে বেশি বিক্রি হওয়া ইতালিয়ান পত্রিকা ছিল। ১৯৯৯ সালে কাগজটির ২৮৮,০০০ কপি প্রচলন ছিল 
২০০০ সালে কাগজের প্রচলন ছিলো ২৯২,০০০ কপি। ২০০১ সালে এটির প্রচলন ছিলো ২৯৩,০০০ অনুলিপি এবং ২০০২ সালে ২৫৮,৫৩৮ অনুলিপি ছিল ২০০৪ সালে কাগজের প্রচলন ছিল ২৫২,০০০ অনুলিপি এবং ২০০৪ সালে ২৪০,৭৭৮ অনুলিপি। কাগজটির ২০০৫ সালে ২৩০,৬৯৭ অনুলিপি প্রচলন ছিল ২০০৭ সালে এর প্রচলন ২১৬,০০০ কপি ছিল
লেগগো

২০০১ সালে ফ্রান্সেসকো গেটানো ক্যালটাগিরোনের মালিকানাধীন ক্যালটাগিরোন এডিটোর "লেগগো" প্রতিষ্ঠা করেছিলেন।
এটি রোম, মিলান, তুরিন, নেপলস, বোলোনা, ফ্লোরেন্স, পদুয়া, ভেনিস, ভেরোনা, বারী, জেনোয়া, কোমো, বার্গামো, ব্রেসিয়া এবং ভারেসের শহরগুলির জন্য মোট স্থানীয় প্রচলন ১,০৫০,০০ অনুলিপি সহ ১৫ টি স্থানীয় সংস্করণ প্রকাশ করে।
২০০১-২০০২ এর সময়কালে "লেগোতে" ৭১৫,০০০ কপি প্রচলন ছিল।
ইসলামি ফিকহ একাডেমি, ভারত

ইসলামি ফিকহ একাডেমি, ভারত (আইএফএ) ১৯৮৮ সালে নয়াদিল্লিতে প্রতিষ্ঠিত একটি "ফিকহ" (ইসলামি আইন) ইনস্টিটিউট। এটি ১৯৯০ সালে দাতব্য ট্রাস্ট হিসাবে নিবন্ধিত হয়েছিল। কাজী মুজাহিদুল ইসলাম কাসেমি এর প্রতিষ্ঠাতা এবং আমৃত্যু মহাসচিব ছিলেন। একাডেমি একটি নিবন্ধিত এনজিও যা তখন থেকেই গবেষণা-ভিত্তিক সংস্থা হিসেবে কাজ করে।
এটা প্রধানত মুসলিমদের ধর্মীয় রীতি নীতির উপর বিবৃতি জারি করে থাকে, যেমনঃ রমজান, ঈদ, হজ্জ্ব, চাঁদ দেখা, চিকিৎসা, বিবাহ, ফরায়েজ(সম্পত্তি), যৌন শিক্ষা, অঙ্গ দান ইত্যাদি। এটি "ইসলামি আইনশাস্ত্রের বিশ্বকোষের" একটি উর্দু অনুবাদসহ বেশ কয়েকটি রচনা প্রকাশ করেছে। একাডেমিকে "সাম্প্রতিকতম এবং বহুভাবে, ভারতে প্রতিষ্ঠিত ইসলামি কর্তৃত্বের দাবিতে এখন পর্যন্ত সর্বাধিক পরিশীলিত হিসেবে বর্ণনা করা হয়েছে। 
এই প্রতিষ্ঠানের সদস্যপদে দারুল উলূম দেওবন্দ, নাদওয়াতুল উলামা এবং লখনউয়ের ফিরাঙ্গী মহলসহ "মাদ্রাসাগুলির" প্রচুর সংখ্যক তরুণ স্নাতক ("ফাজিল" ) অন্তর্ভুক্ত রয়েছে। একাডেমি উল্লেখযোগ্য মুসলিম সংখ্যালঘু জনসংখ্যার দেশ এবং অঞ্চল যেমনঃ মার্কিন যুক্তরাষ্ট্র এবং ইউরোপসহ মধ্য প্রাচ্যের অন্যান্য উল্লেখযোগ্য ফিকহ সংস্থার সাথে সমন্বয় করে।
ফেলিক্স গোয়াতারি

ফেলিক্স গোয়াতারি (, উচ্চারণ: [fe.liks ɡwataʁi]; ৩০ এপ্রিল ১৯৩০ – ২৯ আগস্ট ১৯৯২) ছিলেন একজন ফরাসি মনোচিকিৎসক, দার্শনিক, সঙ্কেতবিজ্ঞানী ও সক্রিয়তাবাদী। তিনি স্কিৎসোসমীক্ষণ ও ইকোসফির প্রতিষ্ঠাতা এবং জিল দ্যলোজের সঙ্গে তাঁর বুদ্ধিবৃত্তিক সহযোগের—বিশেষত "এন্টি-ইডিপাস" (১৯৭২), "সহস্র মালভূমি" (১৯৮০), দ্বিখণ্ডবিশিষ্ট "পুঁজিবাদ ও স্কিৎসোফ্রেনিয়া"—জন্য বিশেষভাবে খ্যাত।
ফ্রঁসোয়া ল্যগো

ফ্রঁসোয়া ল্যগো (, ; জন্ম ২৬ মে ১৯৫৭) একজন ফরাসি কানাডীয় কেবেকোয়া রাজনীতিবিদ, ব্যাবসায়ী এবং কেবেক প্রদেশের ৩২তম ও বর্তমান প্রিমিয়ার বা মুখ্যমন্ত্রী। ২০১১ সালে প্রতিষ্ঠার পর থেকে তিনি কোয়ালিসিয়ঁ আভ্যনির কেবেক দলের নেতা এবং ল্যুসিয়াঁ বুশার বের্নার লঁদ্রির মুখ্যমন্ত্রিত্বের কালে মন্ত্রিপরিষদের মন্ত্রী ছিলেন। রাজনীতির ময়দানে নামার আগে তিনি কানাডীয় বিমান সংস্থা এয়ার টান্সজ্যাটের সহ-প্রতিষ্ঠাতা ছিলেন।
ল্যগো ১৯৯৯ থেকে ২০০৯ সাল পর্যন্ত কেবেক জাতীয় সংসদের একজন সাংসদ ছিলেন এবং ১৯৯৯ থেকে ২০০২ সাল পর্যন্ত শিক্ষামন্ত্রী হিসেবে ও ২০০২ থেকে ২০০৩ পর্যন্ত স্বাস্থ্যমন্ত্রী হিসেবে দায়িত্ব পালন করেন। পার্তি কেবেকোয়ার একজন সদস্য হিসেবে তিনি ১৯৯৯ সালের কেবেক নির্বাচনে লানোদিয়ের অঞ্চলের রুসো নির্বাচনী এলাকা থেকে প্রথম নির্বাচিত হন। তিনি ২০০৩, ২০০৭ ও ২০০৮ সালে পরপর নির্বাচিত হন, কিন্তু ২০০৯ সালের ২৫ জুন পদত্যাগ করেন।
২০১২ সালের কেবেক প্রাদেশিক নির্বাচনে মন্ট্রিয়ল শহরতলির লাসঁপসিয়ঁর এমএনএ হিসেবে আইনসভায় তাঁর প্রত্যাবর্তন ঘটে। তিনি ২০১৪ সালের নির্বাচনে পুনঃনির্বাচিত হন এবং ২০১৮ সালের নির্বাচনে জয়লাভ করেন। ১৯৭০ সালের পর থেকে ল্যগো সর্বপ্রথম মুখ্যমন্ত্রী যিনি কেবেক লিবারেল পার্টি ও পার্তি কেবেকোয়া কোনও দলেরই সদস্য নন।
জয়দেব মুখোপাধ্যায়

জয়দেব মুখোপাধ্যায় (মৃত্যুঃ ১৭ এপ্রিল, ১৯৯৫) একজন বাঙালি লেখক ও চৈতন্য গবেষক।
ডঃ জয়দেব মুখোপাধ্যায়ের জন্ম হয়েছিল বীরভূম জেলার বোলপুরে। তিনি সম্ভ্রান্ত পরিবারের সন্তান ছিলেন। তাঁর পিতা ও ঠাকুর্দা দুজনেই ছিলেন উচ্চপদস্থ রাজপুরুষ। জয়দেব প্রাচ্য দর্শনের উপর ডক্টরেট করেন এবং লেখার সূত্রে এশিয়ার অনেক দেশ পরিভ্রমণ করেন।
জয়দেব মুখোপাধ্যায়ের শ্রেষ্ঠ কাজ চৈতন্যদেব মৃত্যু রহস্যের অনুসন্ধান। তিনি একাধিক ভাষা এবং প্রাচীন সাহিত্য, সংস্কৃত শাস্ত্রে সুপন্ডিত ছিলেন। তাঁর "ক্ষ্যাপা খুঁজে ফেরে" গ্রন্থটির দুটি খন্ড ও "দারুব্রহ্ম রহস্য" প্রকাশ হলে বাঙালি সাহিত্য জগতে পরিচিত হন তিনি। গবেষণা করতে গিয়ে তিনি সন্দেহ করেন চৈতন্যদেবের স্বাভাবিক মৃত্যু হয়নি, তাকে পুরীতে হত্যা করা হয় এবং তা ধামাচাপা দিতে কিংবদন্তীর সৃষ্টি করা হয়েছিল। এই বিষয়ে তার সাথে গবেষক নীহাররঞ্জন রায় সহমত প্রকাশ করে তাকে ১৯৭৬ সালে একটি পত্র দেন। চৈতন্যদেবের জীবন নিয়ে তাঁর রচিত "কাঁহা গেলে তোমা পাই" প্রথম খন্ড প্রকাশিত হয় ১৯৭৮ সালে। দ্বিতীয় খন্ড প্রকাশ হওয়ার পূর্বে তার রহস্যজনক মৃত্যু হয়েছিল।
১৯৯৫ সালের ১৭ এপ্রিল পুরীর স্বর্গোদ্বারের আনন্দময়ী মার আশ্রমে ডঃ জয়দেব মুখোপাধ্যায় ও তার মা বিমলা মুখোপাধ্যায়কে মৃত অবস্থায় পাওয়া যায়। তাঁদের অস্বাভাবিক মৃত্যু হত্যা না আত্মহত্যা তাই নিয়ে মতভেদ রয়েছে।
স্বামী স্ত্রীর যুদ্ধ

স্বামী স্ত্রীর যুদ্ধ ২০০২ সালের বাংলাদেশী ত্রিকোণ প্রণয়ধর্মী নাট্ট্য চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না, এবং পরচালনা করেছেন এফ আই মানিক। শ্রেষ্ঠাংশে অভিনয় করেছেন মান্না, শাবনূর, পূর্ণিমা সহ আরও অনেকে। চলচ্চিত্রটি তিনটি বিভাগে মেরিল-প্রথম আলো পুরস্কার এর জন্য মনেনায়ন লাভ করে এবং শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো পুরস্কার বিভাগে বিজয়ী হয় শাবনূর 
চলচ্চিত্রটি ২০০২ সালে বাংলাদেশে মুক্তি পায়। মুক্তির পর ছবিটি ব্যবসাসফল হয়।
মান্না একজন শ্রমিক থেকে নেতৃত্বের গুনাবলীর কারণে মিলের সমস্ত শ্রমিকের নেতা হয়ে হয়ে যান। অপর দিকে নায়িকা শাবনুর সেই মিলের মালিকের মেয়ে এক সময় মিলের মালিক হোন এবং মিলের শ্রমিকদের নির্যাতন নিপীড়ন করতে থাকলে মান্না সোচ্চার হয়ে প্রতিবাদ করলে শাবনুর সেই মান্নার প্রতি প্রতিশোধ নিতে তাকেই বিয়ে করে কাহিনি রোমান্টিক ও প্রতিবাদের দিকে গড়িয়ে যায়।
"স্বামী স্ত্রীর যুদ্ধ" চলচ্চিত্রের গান রচনা করেছন কবির বকুল সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন এন্ড্রু কিশোর, বেবী নাজনীন, কুমার বিশ্বজিৎ, কনকচাঁপা, অনিমা।
"স্বামী স্ত্রীর যুদ্ধ" চিত্রনায়ক মান্না প্রযোজিত ৪র্থ চলচ্চিত্র।
উম্বের্তো কারিয়ো

উম্বের্তো গার্জা কারিয়ো (জন্ম: অক্টোবর ২০, ১৯৯৫) একজন মেক্সিকান পেশাদার কুস্তিগির যিনি ডাব্লিউডাব্লিউইর সাথে চুক্তিবদ্ধ, যেখানে তিনি র ব্র্যান্ডের হয়ে খেলে থাকেন। তিনি আগে আল্টিমো নিনজা রিং নামে পরিচিত ছিলেন; যখন তিনি মেক্সিকোতে খেলতেন। তিনি উম্বের্তো গার্জা জুনিয়র এর তৃতীয় প্রজন্ম এবং উম্বের্তো গার্জার নাতি। তিনি হেক্টর গার্জার ভাতিজা এবং বর্তমান ডাব্লিউডাব্লিউই কুস্তিগির অ্যাঞ্জেল গার্জার চাচাতো ভাই।
ডিসেম্বর ১৬, ২০১২ সালে, কারিয়ো আল্টিমো নিনজা নামে পেশাদার কুস্তি কর্মজীবন শুরু করেন। মনতেরিতে যখন কুস্তি করতেন তখন "জেনোসিডা" এবং "দ্য বিস্ট" এর বিরুদ্ধে জয়লাভের জন্য তিনি নিঞ্জা জুনিয়রের সাথে দলগতভাবে খেলতেন। এরপর আল্টিমো নিনজা পরবর্তী ছয় বছর মেক্সিকোতে ক্যাসানোভা প্রো, নুভা জেনারাসিওন এক্সট্রেমা, লুচা লিব্রে দেল নর্তে, লুচা লিব্রে আজ্তেকা, দ্য ক্র্যাশ লুচা লিবার, চিলঙ্গা মাস্ক, এম্প্রেসা রেজিওমন্টানা ডি লুচা লিবারে, আরআইওটি, রেসলিং অ্যালায়েন্স, প্রোমোসিওন্স এমডিএ সহ আরও অনেকের সঙ্গে কুস্তি খেলেন। মেক্সিকোয় তার ক্যারিয়ারের সময়, আল্টিমো নিনজা পিসিএলএল ট্যাগ টিম চ্যাম্পিয়নশিপ, লিইস ট্যাগ টিম চ্যাম্পিয়নশিপ, ক্র্যাশ ট্যাগ টিম চ্যাম্পিয়নশিপ এবং ডাব্লিউডাব্লিউই ওয়ার্ল্ড মিডলওয়েট চ্যাম্পিয়নশিপ সহ অসংখ্য চ্যাম্পিয়নশিপ জিতেছিলেন। আল্টিমো নিনজা প্রো রেসলিং নোহ, বাজা স্টার্স ইউএসএ, মার্টিনেজ এন্টারটেইনমেন্ট লুচা লিবার মেক্সিকানা, এবং মেজর লিগ রেসলিং প্রভৃতিতেও অংশ নিয়েছিলেন।
২৩ আগস্ট, ২০১৮ তে, উম্বের্তো কারিয়ো ডাব্লিউডাব্লিউই'র হয়ে প্রতিযোগিতা শুরু করেছিলেন এবং ১৮ অক্টোবর, ২০১৮ তে অন্যান্য নিয়োগপ্রাপ্তদের সাথে তার অফিসিয়াল চুক্তিতে স্বাক্ষর করেছিলেন। এরপর কারিয়ো সেপ্টেম্বরে এনএক্সটি-র উনবিংশ সংস্করণে জ্যাকসন রাইকারের বিপক্ষে হেরে গিয়েছিলেন।
ডিসেম্বরের ৫ তারিখে এনএক্সটি-র একটি সংস্করণে, স্টিভ ক্যাটলার এবং ওয়েসলি ব্লেকের দ্য ফরগোটেন সান্স'দের বিপক্ষে হেরে যাওয়ার প্রচেষ্টাতে রাউল মেন্ডোজার সাথে যখন জুটি বেঁধেছিলেন তখন ক্যারিলিও তার টেলিভিশন অনুষ্ঠানে প্রত্যাবর্তন করেছিলেন। ১৬ জানুয়ারি, ২০১৯ এ এনএক্সটি-এর একটি সংস্করণে, কারিয়ো হেরে যাওয়া প্রয়াসে জনি গারগানোর বিরুদ্ধে প্রতিদ্বন্দ্বিতা করেছিলেন।
উম্বের্তো কারিয়ো অ্যাঞ্জেল গার্জার চাচাতো ভাই, হেক্টর গার্জার ভাতিজা, উম্বের্তো গার্জার নাতি, উম্বের্তো গার্জা জুনিয়র এর পুত্র, মারিও সেগুরার প্রপৌত্র, মস্কারা পরপুরার দ্বিতীয় চাচাতো ভাই, ইল নিঞ্জা জুনিয়রের দ্বিতীয় চাচাতো ভাই এবং ইল সুলতানের চাচাতো ভাই। ১১ এপ্রিল, ২০১৯ এ ক্যারিলোর সাথে তার বান্ধবী তানিয়া রামিরেজের বাগদান সম্পন্ন হয়। জুলাই ২৭, ২০১৯ এ ক্যারিলো রামিরেজ-কে বিয়ে করেন।
† = মৃত
তিনি ডাব্লিউডাব্লিউই এ ভিডিও গেমের আত্মপ্রকাশ করেছেন।
শাহীন চাকলাদার

শাহীন চাকলাদার বাংলাদেশের যশোর জেলার রাজনীতিবিদ ও যশোর-৬ আসনের সাবেক সংসদ সদস্য।
শাহীন চাকলাদার যশোর সদরের কাঁঠালতলায় জন্মগ্রহণ করেন।
চাকলাদার ২০০৪ সাল থেকে যশোর জেলা আওয়ামী লীগের সাধারণ সম্পাদক। তিনি ২০০৯ সাল থেকে ২০২০ সাল পর্যন্ত যশোর সদর উপজেলা পরিষদের চেয়ারম্যান ছিলেন। ২১ জানুয়ারি ২০২০ সালে সংসদ সদস্য ও সাবেক জনপ্রশাসন প্রতিমন্ত্রী ইসমাত আরা সাদেকের মৃত্যুর পর যশোর-৬ শূন্য আসনটির ১৪ জুলাই ২০২০ তারিখের উপনির্বাচনে তিনি সংসদ সদস্য নির্বাচিত হন।
সাহাদারা মান্নান শিল্পী

সাহাদারা মান্নান শিল্পী (জন্ম: ১৪ ফেব্রুয়ারী ১৯৬৫) বাংলাদেশের বগুড়া জেলার সারিয়াকান্দি ও সোনাতলা উপজেলার একজন নারী রাজনীতিবিদ এবং বগুড়া-১ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
সাহাদারা মান্নান শিল্পী বগুড়া জেলার সোনাতলা উপজেলায় জন্মগ্রহণ করেন। তিনি বগুড়া-১ আসন আসনের সাবেক সংসদ সদস্য বীর মুক্তিযোদ্ধা আব্দুল মান্নানের স্ত্রী। তার ছেলে সাখাওয়াত হোসেন সজল আমেরিকা ইন্টারন্যাশনাল ইউনিভার্সিটির শিক্ষক এবং মেয়ে মালিহা মান্নান আমেরিকা প্রবাসী। ছেলে সজল বর্তমানে রাজনীতির সাথে জড়িত। 
সাহাদারা মান্নান সারিয়াকান্দি উপজেলা আওয়ামী লীগে ১৩ বছর সভাপতি ও বগুড়া জেলা পরিষদের সদস্য হিসেবে ছিলেন। তিনি ১৮ জানুয়ারি ২০২০ সালে বগুড়া-১ আসনের সংসদ সদস্য আব্দুল মান্নানের মৃত্যুর পর বগুড়া-১ শূন্য আসনটির ১৪ জুলাই ২০২০ তারিখের উপনির্বাচনে সংসদ সদস্য নির্বাচিত হন।
২০২৪ সালের দ্বাদশ জাতীয় সংসদ নির্বাচনে তিনি বগুড়া-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
জামিয়া আশরাফিয়া, লাহোর

জামিয়া আশরাফিয়া (جامعہ اشرفیہ), লাহোর, পাকিস্তানের একটি ইসলামি বিশ্ববিদ্যালয় যা ১৯৪৭ সালে মুফতি মুহাম্মদ হাসান প্রতিষ্ঠা করেছিলেন। বিশ্ববিদ্যালয়টি দেওবন্দি মতাদর্শ প্রচার করে এবং দেওবন্দি পন্ডিতরা বিশ্ববিদ্যালয়টি পরিচালনা করেন।
বিশ্ববিদ্যালয়টি ১৯৪৭ সালের ১৪ সেপ্টেম্বর প্রতিষ্ঠিত হয়েছিল , ভারত বিভাগের ঠিক এক মাস পরে যখন পাকিস্তান সৃষ্টি হয়। মুহাম্মদ হাসান অমৃতসরী ব্রিটিশ ভারতের মুসলমানদের জন্য একটি স্বতন্ত্র ভূমি গঠনের পক্ষে তার সমর্থনের স্বীকৃতি হিসেবে দেওবন্দি আলেম আশরাফ আলী থানভীর নামে বিশ্ববিদ্যালয়টির নামকরণ করেছিলেন।
এটি লাহোরের নীলা গুম্বাদ আনারকলিতে প্রতিষ্ঠিত হয়েছিল। ১২০ কেনেল খাল রোড ও পিরোজপুর রোডের মধ্যে ২৮ মার্চ ১৯৫৫ জমি ক্রয় করা হয়েছে, এবং একটি নতুন ভবন নির্মাণ সহ একটি মসজিদের ভিত্তিপ্রস্তর স্থাপন করা হয়। ১৯৫৭ সালে সব কর্মী এবং শিক্ষার্থীরা নতুন ক্যাম্পাসে চলে আসেন এবং ১৯৫৮ সালে "হাদীস" কোর্সগুলি প্রসিদ্ধ পণ্ডিত মুহাম্মদ ইদ্রিস কান্ধলভীর অধীনে শুরু হয়।
বর্তমানে প্রধান ক্যাম্পাসে একটি মসজিদ, একটি বৃহৎ প্রশাসনিক ও পাঠদান ব্লক, দুটি বোর্ডিং হাউস (একটি স্থানীয় শিক্ষার্থীর জন্য এবং একটি বিদেশী), একটি হাসপাতাল এবং কর্মচারীদের জন্য আবাস রয়েছে।
মুহাম্মদ হাসান ১৯৬১ সালের ১ জুন মারা যান। তার ছেলেরা, মুফতি মুহাম্মদ উবাইদুল্লাহ (মরহুম), মাওলানা আবদুর রহমান আশরাফি (মরহুম), মাওলানা ফজলুর রহিম এবং মুফতি হাসানের নাতি মাওলানা হাফিজ আরশাদ উবাইদ বিশ্ববিদ্যালয়ের বিভিন্ন বিষয় পরিচালনা করেন।
জামিয়া আশরাফিয়ার মূল শাখাটি লাহোরের ফিরোজপুর রোডে অবস্থিত। জামিয়া আশরাফিয়ার অন্যান্য শাখা :
চাম্ফাই জেলা

চাম্ফাই জেলা ভারতের মিজোরাম রাজ্যের এগারোটি জেলার মধ্যে একটি। জেলাটি উত্তরে মনিপুর রাজ্যের চূড়াচাঁদপুর জেলা দ্বারা, পশ্চিমে সায়চুয়াল এবং সেরছিপ জেলা দ্বারা এবং দক্ষিণে এবং পূর্বে মায়ানমার দ্বারা সীমাবদ্ধ। জেলাটির আয়তন ৩১৮৫.৮৩ বর্গ কিলোমিটার। চাম্ফাই শহরটি জেলার প্রশাসনিক সদর দফতর.
চাম্ফাই জেলায় একটি মাঝারি আবহাওয়া রয়েছে। শীতকালে তাপমাত্রা ০ ডিগ্রি সেলসিয়াস থেকে ২০ ডিগ্রি সেন্টিগ্রেড এবং গ্রীষ্মে তাপমাত্রা ১৫ ডিগ্রি সেলসিয়াস থেকে ৩০ ডিগ্রি সেন্টিগ্রেডের মধ্যে পরিবর্তিত হয়।
২০১১ সালের জনগণনা অনুসারে চাম্ফাই জেলার জনসংখ্যা হল ১২৫,৭৪৫ জন, যা প্রায় গ্রেনাডা রাষ্ট্রের জনসংখ্যার সমান। জনসংখ্যার বিচারে এটি ভারতের ৬৪০টি জেলার মধ্যে ৬১০ তম স্থান অধিকার করে। এই জেলার জনসংখ্যার ঘনত্ব প্রতি বর্গকিলোমিটারে ৩৯ জন (১০০জন/বর্গ মাইল) । ২০০১-২০১১ এর দশকে এর জনসংখ্যা বৃদ্ধির হার ছিল ১৬.০১%। চাম্ফাইয়ের লিঙ্গ অনুপাত প্রতি ১০০০ জন পুরুষের জন্য ৯৮৪ জন মহিলা এবং সাক্ষরতার হার ৯৫.৯১%
১৯৯১ সালে চাম্ফাই জেলা মুরলেন ন্যাশনাল পার্কে পরিণত হয়েছিল, যার আয়তন ২০০ বর্গকিলোমিটার (৭৭.২ বর্গ মাইল)। এছাড়া এখানে রয়েছে লেংটেং অভয়ারণ্যেও, যা ১৯৯৯ সালে প্রতিষ্ঠিত হয়েছিল এবং এর আয়তন ১২০ বর্গকিলোমিটার (৮২.৩ বর্গ মাইল).
জোখাওথার এলসিএস (ল্যান্ড কাস্টম স্টেশন), 2018 সালের আগস্টে ভারত-মিয়ানমার সীমান্তে খোলা হয়েছিল। এটি মিজোরাম রাজ্যের দুটি চেকপোস্টের মধ্যে একটি। এটিকে ICP (ইন্টিগ্রেটেড চেক পয়েন্ট) তে উন্নীত করার প্রস্তাব রয়েছে যেখানে অভিবাসন এবং কাস্টমস উভয়ই জড়িত থাকবে । ভারত মিজোরামের জোখাওথার থেকে মায়ানমারের চিন রাজ্যের টেডিম পর্যন্ত ভারত-মিয়ানমার-থাইল্যান্ড ত্রিপাক্ষিক মহাসড়ক (IMT) এর সাথে একটি অতিরিক্ত সংযোগ হিসাবে রুট আপগ্রেড করার পরিকল্পনা করেছে ।
জৈবিক সংগঠন

জৈবিক সংগঠন () বা জৈবিক সংগঠনের স্তরক্রম বা জীবনের স্তরক্রম (Hierarchy of life) বলতে জীবনকে সংজ্ঞায়িতকারী জটিল জৈবিক কাঠামো ও ব্যবস্থাগুলির একটি স্তরক্রমকে বোঝায়, যাকে জটিল কোনও কিছুকে সরল খণ্ডাংশে বিশ্লিষ্ট করার দৃষ্টিভঙ্গি থেকে নির্মাণ করা হয়েছে। ঐতিহ্যবাহী স্তরক্রমটি পরমাণু থেকে জীবমণ্ডল পর্যন্ত প্রসারিত। এই স্তরক্রমের প্রতিটি স্তরের সংগঠনের মাত্রা তার নিচের স্তরের সাপেক্ষে অধিকতর জটিল। কোনও স্তরের প্রতিটি "বস্তু" বা "সদস্য" মূলত ঠিক তার নিচের স্তরের একাধিক বস্তু বা সদস্যের সমবায়ে গঠিত। এইরূপ সংগঠনের পেছনে যে ভিত্তিসদৃশ মূলনীতিটি কাজ করছে, সেটি হল "উদ্ভব" (Emergence); কোনও নির্দিষ্ট স্তরের সদস্যদের যে ধর্মাবলি ও কাজ পরিলক্ষিত হয়, সেগুলি এর নিচের স্তরগুলিতে অনুপস্থিত থাকে।
জীবনের জৈবিক সংগঠন ও তার স্তরক্রম বৈজ্ঞানিক গবেষণা বহুসংখ্যক ক্ষেত্রের একটি মৌলিক প্রতিজ্ঞা। বিশেষত চিকিৎসাবিজ্ঞানে এর প্রভাব অত্যন্ত গুরুত্বপূর্ণ। যদি জৈবিক সংগঠনের বিভিন্ন মাত্রা সংজ্ঞায়িত না থাকত, তাহলে রোগব্যাধি ও শারীরবিজ্ঞানের গবেষণাতে বিভিন্ন ভৌত ও রাসায়নিক ঘটনার প্রভাব অধ্যয়ন করা দুরূহ এবং সম্ভবত অসম্ভব একটি কাজে পরিণত হত। উদাহরণস্বরূপ, জ্ঞানীয় স্নায়ুবিজ্ঞান ও আচরণীয় স্নায়ুবিজ্ঞানের মতো ক্ষেত্রগুলির হয়ত অস্তিত্বই থাকত না, যদি মানব মস্তিষ্ক কিছু নির্দিষ্ট ধরনের কোষ দিয়ে তৈরি না হত। আবার যদি কোষ পর্যায়ে কোনও পরিবর্তন যদি সমগ্র জীবদেহকে প্রভাবিত না করত, তাহলে ঔষধবিজ্ঞানের মৌলিক ধারণাগুলির কোনও অস্তিত্ব থাকত না। বাস্তুবৈজ্ঞানিক স্তরগুলিতেও একই কথা প্রযোজ্য। যেমন ডিডিটি নামক কীটনাশকের প্রভাব অধোকোষীয় বা কোষনিম্নস্থ স্তরে পরিলক্ষিত হলেও এটি উপরের স্তরগুলিকেও, এমনকি বিভিন্ন বাস্তুতন্ত্রকেও প্রভাবিত করে। তাত্ত্বিকভাবে একটিমাত্র পরমাণুর পরিবর্তন সমগ্র জীবমণ্ডলে পরিবর্তন সৃষ্টি করতে সক্ষম।
নিচে জৈবিক সংগঠনের সরল আদর্শ স্তরক্রমটিকে সর্বনিম্ন স্তর থেকে সর্বোচ্চ স্তর পর্যন্ত উপস্থাপন করা হল:
মাহমুদ আল কুর্দি মসজিদ

মসজিদটি ১৩৯৫ সালে শেষ হয়েছিল।
পুরাকীর্তি মন্ত্রকের পুনরুদ্ধারের কাজ ১৯৭৯ সালে শুরু হয়েছিল এবং২০০৪ সালে এটি সমাপ্ত হয়েছিল। পরবর্তীকালে, মিনারটি সাদা রঙে প্লাস্টার করা হয়েছিল। 
এই ছোট মসজিদটির কয়েকটি উল্লেখযোগ্য বৈশিষ্ট্য রয়েছে। প্রথম দিকের পাথরের গম্বুজগুলির মধ্যে গম্বুজটি অনুভূমিক শেভ্রন প্যাটার্ন দিয়ে খোদাই করা। এই স্টাইলটি ১৪-শতাব্দীর পূর্বের ইট এবং প্লাস্টার রিবগুলিকে এই জাতীয় গম্বুজগুলিতে প্রতিস্থাপন করেছিল। গম্বুজটি আটটি জানালা দিয়ে ড্রামের উপর বসে আছে। মিনারটি তার বৃত্তাকার ফর্মের জন্যও উল্লেখযোগ্য, যা এই সময়ের জন্য অস্বাভাবিক, এবং পরে অটোম্যান আর্কিটেকচারে ভারী ব্যবহৃত হয়েছিল। প্রতিটি সম্মুখ, উইন্ডো ফ্রেম এবং দরজাটিতে মূল শিলালিপি এবং সজ্জা রয়েছে। মসজিদটির ধাতব দরজাগুলি নিজেরাই দুর্দান্ত কারুশিল্পের, এগুলি জ্যামিতিক নক্ষত্রের নিদর্শন এবং পৃষ্ঠতল জুড়ে আরবস্কাক খোদাই করা। অভ্যন্তরটিতে দুটি আইওয়ান রয়েছে এবং এটি একটি "কা'আর" (অভ্যন্তরীণ বা প্রাসাদ স্থাপত্যের অভ্যর্থনা হল) সাথে সাদৃশ্য হিসাবে উল্লেখযোগ্য, এটি সম্ভবত ইঙ্গিত দেয় যে মসজিদটি একটি বাড়ি থেকে রূপান্তরিত হয়েছিল।
এইডাব্লিউ টিএনটি চ্যাম্পিয়নশিপ

দ্য এইডাব্লিউ টিএনটি চ্যাম্পিয়নশিপ হলো পেশাদারি কুস্তি টেলিভিশন চ্যাম্পিয়নশিপ, যা আমেরিকান পেশাদারি কুস্তি সংস্থা অল এলিট রেসলিং (এইডাব্লিউ) তৈরি করেছে। এটি মার্চ ৩০, ২০২০ সালে ঘোষণা করা হয় এবং এরপর এর নাম টিএনটি রাখার পর এইডাব্লিউ এর মূল অনুষ্ঠান "এইডাব্লিউ ডায়নামাইট" এ একে প্রকাশ করা হয়। এর বর্তমান হলেন ক্রিশ্চিয়ান কেজ।
সেপ্টেম্বর ২০১৯ সালে অল এলিট রেসলিং (এইডাব্লিউ) এর সাপ্তাহিক অনুষ্ঠান প্রচার শুরু করার এক মাস পূর্বে এইডাব্লিউ এর ভাইস প্রেসিডেন্ট এবং কুস্তিগির কোডি রোডস বলেন যে তাদের সংস্থা থেকে টেলিভিশন চ্যাম্পিয়নশিপ প্রকাশ করা হবে, কিন্তু বর্তমানে তারা তাদের মূল চ্যাম্পিয়নশিপগুলো নিয়ে ব্যস্ত রয়েছেন। ফেব্রুয়ারি ২০২০ সালে কুস্তি সাংবাদিক ডেভ ম্যাল্টজার কোডিকে সরাসরি প্রশ্ন করেন যে, তাদের সংস্থা হতে দ্বিতীয় শ্রেণীর চ্যাম্পিয়নশিপ প্রকাশ করার সম্ভাবনা কতটুকু রয়েছে। মার্চের ৩০ তারিখে এইডাব্লিউ তাদের ইউটিউব সিরিজ "রোড টু ডায়নামাইটে" তাদের দ্বিতীয় শ্রেণীর চ্যাম্পিয়নশিপ এর ঘোষণা দেয়। এইডাব্লিউ এর ধারাভাষ্যকার এবং জ্যেষ্ঠ প্রযোজক টনি সছিয়াভন চ্যাম্পিয়ন নির্ধারণের জন্য আট খেলোয়াড় এর একক-বিদায় প্রতিযোগিতার পরিকল্পনা প্রকাশ করেন। ৮ই এপ্রিল "এইডাব্লিউ ডায়নামাইট এ টুর্নামেন্টটি শুরু হয় এবং মে ২৩ এর ডাবল অর নাথিং (২০২০) এ এর ফাইনাল আয়োজনের পরিকল্পনা করা হয়। এপ্রিল ২৯ এর পর্বে কোডি এবং ল্যাঞ্চ আর্চার তাদের সেমিফাইনাল ম্যাচে জিতে যায় এবং তাদের মধ্যে ডায়নামাইটে ফাইনাল নির্ধারিত হয়। ডাবল অর নাথিংয়ে কোডি আর্চারকে পরাজিত করে কোডি চ্যাম্পিয়নশিপটি জিতে নেন। সাবেক পেশাদার বক্সার মাইক টাইসন চ্যাম্পিয়নশিপটি কোডিকে প্রদান করেন।
চ্যাম্পিয়নশিপটি টিএনটির নামে করা হয়, কেননা টিএনটি এইডাব্লিউ এর সাপ্তাহিক অনুষ্ঠান "ডায়নামাইট" প্রচার করে থাকে। টিএনটি চ্যাম্পিয়নশিপ সম্পর্কে এইডাব্লিউ এর প্রেসিডেন্ট টনি খান বলেন:
মার্চ ৩১ তারিখের "এইডাব্লিউ ডার্ক" পর্বে প্রথম টিএনটি চ্যাম্পিয়নশিপ টুর্নামেন্টের ঘোষণা করা হয়। টুর্নামেন্টটি এপ্রিল ৮ তারিখে "ডায়নামাইটে" শুরু হয় এবং মে ২৩ তারিখে ডাবল অর নাথিং এ শেষ হয়।
চ্যাম্পিয়নশিপ বেল্টটি লাল চামড়ার স্ট্র‍্যাপে ছয়টি প্লেটে গঠন করা হয়েছে। মধ্য প্লেটটির একদম মাঝখানে টিএনটি নেটওয়ার্কের লোগো বসানো হয়েছে। টিএনটি লোগোর উপরে এইডাব্লিউ এর লোগো বসানো হয়েছে এবং নিচে চ্যাম্পিয়ন লেখা হয়েছে। বেল্টটির প্রযোজনা করেছেম রন এডয়ার্ডসন, তিনি এইডাব্লিউ ওয়ার্ল্ড ট্যাগ টিম চ্যাম্পিয়নশিপ বেল্টো প্রযোজনা করেছেন।
বর্তমান চ্যাম্পিয়ন হলেন কোডি, যিনি মে ২৩, ২০২০ সালে ল্যাঞ্চ আর্চারকে হারিয়ে খেতাবটি জিতে নিয়েছেন।
আন-নূর মসজিদ (কায়রো)

আন-নুর মসজিদ ( ) মিশরের কায়রো এর অ্যাব্যাসিয়ার একটি মসজিদ। এটি পার্শ্ববর্তী অবস্থানের চিহ্নগুলি এবং নগরীর বৃহত্তম মসজিদগুলির মধ্যে একটি। একাধিক উদ্দেশ্যে বিভিন্ন হল রয়েছে। এটি পাশাপাশি সামাজিক কার্যক্রম এবং ক্রীড়া ইভেন্ট পরিচালনা করে। এছাড়া মসজিদে লাইব্রেরির মতো অন্যান্য সুবিধা রয়েছে।
মসজিদটি আনোয়ার সাদাতের রাষ্ট্রপতিত্বকালে শেখ হাফিজ সালামার নেতৃত্বে সালাফি সংগঠন আল-হিদায়াতুল ইসলামিয়াকে দেওয়া জমির উপর নির্মিত হয়েছিল। যদিও মসজিদটি আওকাফ মন্ত্রণালয়ের তত্ত্বাবধানে ছিল, তবে সালামা মসজিদের পুরোপুরি অধিকার পাওয়ার জন্য এটি প্রতিযোগিতা ও প্রতিবাদ করে যাচ্ছেন। 
আরব বসন্তের সময়, পুলিশ স্বরাষ্ট্র মন্ত্রণালয়ের নীতি অনুসারে মসজিদটি ভালোভাবে রক্ষিত ছিল যা প্রধান মসজিদ এবং গীর্জার সামনে বিক্ষোভ জমায়েত করতে নিষেধ করেছিল। তবে কিছু সালাফি গ্রুপ মসজিদে যাওয়ার পথে বিক্ষোভ মিছিলটি করেছিলেন, প্রাক্তন রাষ্ট্রপতি হোসনি মোবারক মসজিদে যে পরিমাণ ব্যয় করেছিলেন তার প্রতিবাদ করে। 
মসজিদটি নির্মাণ করেছিলেন মিশরীয় নির্মাণ সংস্থা আরব কন্ট্রাক্টররা। তাদের ওয়েবসাইট অনুসারে, এর আয়তন ৫,০০০ বর্গমিটার এবং গম্বুজটির উচ্চতা ৫৫ মিটারে পৌঁছেছে। মসজিদটিতে আন্তর্জাতিক সম্মেলনের জন্য কক্ষ, অতিথি ঘর এবং চিকিৎসা ক্লিনিক সহ বিভিন্ন উদ্দেশ্যে বিভিন্ন কক্ষ রয়েছে। এটি কোরআন মুখস্থ করার কেন্দ্র এবং চারুকলা ও হস্তশিল্পের কর্মশালাও প্রস্তুত করে।
দমন জেলা

দমন জেলা হল ভারতের পশ্চিমপ্রান্তে কেন্দ্রশাসিত অঞ্চল দাদরা ও নগর হাভেলি এবং দমন ও দিউয়ের তিনটি জেলার অন্যতম। দমন জেলার উত্তর, পূর্ব ও দক্ষিণ গুজরাত রাজ্যের ভালসাড় জেলা এবং পশ্চিম আরব সাগর দ্বারা সীমাবদ্ধ। জেলাটির আয়তন ৭২ বর্গকিলোমিটার (২৮ বর্গ মাইল), এবং ২০১১র জনগণনা অনুযায়ী ১৯১,১৭৩ জন। জেলা সদর দমন।
দমন জেলাটি দমনগঙ্গা নদীর মোহনায় অবস্থিত। নিকটতম রেলওয়ে স্টেশনটি ভাপি (৭ কিমি)। এটি সমুদ্র সৈকত, পর্তুগিজ ঔপনিবেশিক স্থাপত্য, গীর্জা এবং দমন গঙ্গার দুই পারে যমজ শহর ননী-দমন এবং মোতি-দমন শহরগুলির মনোরম সৌন্দর্যের জন্যও বিখ্যাত। দমন জেলার উত্তরে সুরাত শহর এবং দক্ষিণে প্রায় ১৬০ কিলোমিটার দূরে মুম্বাই শহর অবস্থিত।
২০১১ সালের জনগণনা অনুসারে দমন জেলার জনসংখ্যা ১৯১,১৭৩ জন ,যা প্রায় সামোয়া রাষ্ট্রের জনসংখ্যার সমান। এটি জেলাটিকে ভারতে মোট ৬৪০টি জেলার মধ্যে ৫৯২তম স্থান দেয়। এই জেলার জনসংখ্যার ঘনত্ব প্রতি বর্গকিলোমিটারে ২৬৫৫ জন (৬৮৮০ জন / বর্গ মাইল)। ২০০১-২০১১ এর দশকে এর জনসংখ্যার বৃদ্ধির হার ছিল ৬৯.২৫৬%। দমন জেলা অত্যন্ত খারাপ লিঙ্গানুপাতের জন্যে কুখ্যাত। দমনের প্রতি ১০০০ জন পুরুষের মাত্র ৫৩৩ জন মহিলা এবং সাক্ষরতার হার ৮৮.০৬%.
দমন জেলাতে একাধিক স্কুল এবং একটি সরকারি কলেজ রয়েছে।